
ΒΕΛΤΙΩΣΗ ΠΑΙΔΙΚΩΝ ΧΑΡΩΝ ΔΗΜΟΥ ΑΜΥΝΤΑΙΟΥ

Ο Δήμος Αμυνταίου ενημερώνει του συμπολίτες μας ότι στις 18/2/2019 υπογράφηκε η σύμβαση εκτέλεσης του έργου: «Κατασκευή υποδομών και περιφράξεων για παιδικές χαρές του Δήμου Αμυνταίου» ανάμεσα στον Δήμο Αμυνταίου και τον ανάδοχο εργολάβο που προέκυψε από την δημοπράτηση του έργου. Ο προϋπολογισμός ανέρχεται στις 108.571,72 € και χρηματοδοτείται από το ΚΑΠ ΕΠΕΝΔΥΤΙΚΩΝ ΔΑΠΑΝΩΝ ΔΗΜΩΝ. Αντικείμενο του έργου θα είναι:

· στην ΤΚ Λεχόβου ανάπτυξη παιδικής χαράς στον χώρο του ΚΕΠ Λεχόβου,
· στην ΤΚ Σκλήθρου ανάπτυξη παιδικής στον χώρο της αυλής του Δημοτικού Σχολείου, 
· στην ΤΚ Πεδινού : ανάπτυξη παιδικής χαράς στον χώρο της αυλής του παλιού Δημοτικού Σχολείου, 
· στην ΤΚ Βαλτονέρων : ανάπτυξη παιδικής χαράς στον χώρο της αυλής του παλιού Δημοτικού Σχολείου, 

· στην ΤΚ Αγραπιδέων : ανάπτυξη παιδικής χαράς στον χώρο της αυλής του παλιού Δημοτικού Σχολείου, 
· στον συνοικισμό Ανάληψης ΔΚ Αμυνταίου παρεμβάσεις δαπέδου στην παιδική χαρά, 
· παρεμβάσεις δαπέδου στην παιδική χαρά πλατείας Αγοράς ΔΚ Αμυνταίου, 
· παρεμβάσεις δαπέδου στην παιδική χαρά Πνευματικού Κέντρου Αμυνταίου, 
· στην ΤΚ Αγίου Παντελεήμονα παρεμβάσεις δαπέδου στην παιδική χαρά, 
· στην ΤΚ Ροδώνα παρεμβάσεις δαπέδου στην παιδική χαρά

Η παρούσα δημοτική αρχή και με την συγκεκριμένη σύμβαση συνεχίζει το έργο της αναβάθμισης των παιδικών χαρών σύμφωνα με την ισχύουσα νομοθεσία και τα διεθνή πρότυπα ώστε οι παιδικές χαρές να αποτελούν ασφαλή χώρο για τους μικρούς συνδημότες μας και σημεία κοινωνικής συνάθροισης για τους συμπολίτες μας.

